b'\n_START_ARTICLE_\nAshley Olsen\n_START_SECTION_\nZgodnje \xc5\xbeivljenje in za\xc4\x8detek kariere\n_START_PARAGRAPH_\nAshley Fuller Olsen se je rodila v Sherman Oaksu, Los Angeles, Kalifornija, Zdru\xc5\xbeene dr\xc5\xbeave Amerike, mami Jarnette \xc2\xbbJarnie\xc2\xab\xc2\xa0Fuller (roj. 1954) in o\xc4\x8detu Davidu Olsenu (roj. 1953). Ima starej\xc5\xa1ega brata Trenta (roj. 1984), dvojaj\xc4\x8dno sestro dvoj\xc4\x8dico Mary-Kate in mlaj\xc5\xa1o sestro Elizabeth \xc2\xbbLizzie\xc2\xab Olsen (roj. 1989), ki sta po poklicu tudi igralki. Njena star\xc5\xa1a sta se leta 1995 lo\xc4\x8dila in njen o\xc4\x8de se je kasneje ponovno poro\xc4\x8dil; iz njegovega zakona z Martho Mackenzie-Olsen ima Ashley Olsen dva polbrata, Taylorja (roj. 1996) in Jakea (roj. 1997)._NEWLINE_Pri \xc5\xa1estih mesecih je njo in njeno sestro, Mary-Kate Olsen, njuna mama odpeljala na avdicijo za vlogo Michelle Tanner v televizijski seriji Polna hi\xc5\xa1a, ki sta jo tudi dobili.\n_START_SECTION_\nKariera\n_START_PARAGRAPH_\nAshley Olsen je s svojo kariero pri\xc4\x8dela leta 1987, ko je z devetimi meseci skupaj s svojo sestro dvoj\xc4\x8dico Mary-Kate Olsen za\xc4\x8dela igrati v seriji Polna hi\xc5\xa1a. Da bi zadovoljili stroge zakone, postavljene za delo otrok kot otro\xc5\xa1kih igralcev, sta se med snemanjem menjavali. Da ob\xc4\x8dinstvo ne bi vedelo, da lik igrata dvoj\xc4\x8dici, so za igralko, ki igra Michelle Tanner, navedli \xc2\xbbMary Kate Ashley Olsen\xc2\xab._NEWLINE_Po uspehu serije Polna hi\xc5\xa1a je Ashley Olsen izdajala v glavnem televizijske filme in skupaj s sestro Mary-Kate sta bili na prednajstni\xc5\xa1kem trgu v poznih devetdesetih in zgodnjih 2000. letih zelo popularni. Njuni imeni sta se ve\xc4\x8dkrat pojavljali v tr\xc5\xbeni industriji, saj so izdajali obleke, knjige, di\xc5\xa1ave, revije, filme in posterje z njunima podobama in imenoma. Med letoma 2000 in 2005 je podjetje Mattel celo prodajalo pun\xc4\x8dke z imenom in podobo Mary-Kate in Ashley Olsen._NEWLINE_Zaigrala je v videoserijah The Adventures of Mary-Kate & Ashley in Zabave dvoj\xc4\x8dic Olsen, ABC-jevi seriji Dvoj\xc4\x8dici in seriji Tako malo \xc4\x8dasa kanala ABC Family. Skupaj z Mary-Kate Olsen je zasedla tretje mesto na lestvici \xc2\xbb100 najve\xc4\x8djih otro\xc5\xa1kih igralcev\xc2\xab\xc2\xa0televizijskega programa VH1._NEWLINE_Leta 2004 sta skupaj z Mary-Kate Olsen poleg Eugenea Levyja zaigrali v romanti\xc4\x8dni komediji Newyor\xc5\xa1ka minuta._NEWLINE_Leta 2008 sta Mary-Kate in Ashley Olsen izdali knjigo z naslovom Influence, ki je vklju\xc4\x8devala intervjuje z mnogimi kreativnimi in vplivnimi ljudmi, kot so Karl Lagerfeld, Terry Richardson, Diane von Furstenberg in drugi.\n_START_SECTION_\nZasebno \xc5\xbeivljenje\n_START_PARAGRAPH_\nAshley Olsen je zgodaj leta 2011 kon\xc4\x8dala z razmerjem z igralcem Justinom Bartho, s katerim je hodila vse od leta 2008 dalje.\n_START_SECTION_\nTo\xc5\xbeba zaradi obrekovanja\n_START_PARAGRAPH_\nLeta 2006 je Ashley Olsen vlo\xc5\xbeila to\xc5\xbebo za 40 milijonov $ proti tabloidu National Enquirer zaradi njihovega \xc4\x8dlanka \xc2\xbbAshley Olsen ujeta v \xc5\xa1kandalu zaradi drog\xc2\xab\xc2\xa0(\xc2\xbbAshley Olsen Caught In Drug Scandal\xc2\xab) in zgodbe, prilo\xc5\xbeene zraven._NEWLINE_Razkrila je tudi, da ima motnje pozornosti s hiperaktivnostjo (ADHD).'